Document ID: 32014D0851

A BIZOTTSÁG VÉGREHAJTÁSI HATÁROZATA
(2014. november 26.)
a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Svédország számára való engedélyezéséről szóló 96/565/EK, Euratom határozat módosításáról
(az értesítés a C(2014) 8933. számú dokumentummal történt)
(Csak a svéd nyelvű szöveg hiteles)
(2014/851/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
a saját forrásokkal foglalkozó tanácsadó bizottsággal folytatott konzultációt követően,
mivel:
(1)
A 2006/112/EK tanácsi irányelv (2) 380. cikke értelmében Svédország, a csatlakozás időpontjában általa alkalmazott feltételek mellett, továbbra is mentesítheti az irányelv X. melléklete B. részének 1., 9., és 10. pontjában említett ügyleteket mindaddig, ameddig az 1994. december 31-én a Közösséget alkotó bármely tagállam ezzel azonos mentességet alkalmaz; a fenti ügyleteket figyelembe kell venni a héa-sajátforrások alapjának meghatározásához.
(2)
A Bizottság által a héa-sajátforrásra irányuló ellenőrzések egyszerűsítéséről írt, 2014. február 14-i levélre küldött, 2014. április 30-i válaszában (3) Svédország engedélyt kért a Bizottságtól, hogy a 2014-2020 közötti pénzügyi évek tekintetében a 2006/112/EK irányelv X. melléklete B. részének 1., 9., és 10. pontjában említett ügyletek héa-sajátforrás alapjának kiszámításához a köztes alap rögzített százalékait alkalmazza. Svédország bizonyította, hogy a százalékos arány az évek során stabil maradt, ezért a Bizottságnak - levelével összhangban - engedélyeznie kell, hogy Svédország rögzített százalékokat alkalmazzon a héa-sajátforrás alapjának kiszámításához.
(3)
Az átláthatóság és a jogbiztonság érdekében helyénvaló korlátozni az engedély alkalmazhatóságának időtartamát.
(4)
Ezért a 96/565/EK, Euratom bizottsági határozat (4) szövegét ennek megfelelően módosítani kell,
ELFOGADTA EZT A HATÁROZATOT:
1. cikk
A 96/565/EK, Euratom határozat a következő 2a., 2b. és 2c. cikkel egészül ki:
„2a. cikk
E határozat 2. cikkének (1) bekezdésétől eltérve a héa-sajátforrások alapja 2014. január 1. és 2020. december 31. között történő kiszámításának céljából Svédország számára engedélyezett a köztes alap 0,02 %-ának alkalmazása a 2006/112/EK irányelv (5) X. melléklete B. részének 1. pontjában említett ügyletek (sportrendezvények belépődíjaiból származó bevételek) tekintetében.
2b. cikk
E határozat 3. cikkétől eltérve a héa-sajátforrások alapja 2014. január 1. és 2020. december 31. között történő kiszámításának céljából Svédország számára engedélyezett a köztes alap 0,15 %-ának alkalmazása a 2006/112/EK irányelv X. melléklete B. részének 10. pontjában említett ügyletek (személyszállítás) tekintetében.
2c. cikk
E határozat 2. cikkének (4) bekezdésétől eltérve a héa-sajátforrások alapja 2014. január 1. és 2020. december 31. között történő kiszámításának céljából Svédország számára engedélyezett a köztes alap 0,45 %-ának alkalmazása a 2006/112/EK irányelv X. melléklete B. részének 9. pontjában említett ügyletek (épületek és építési telkek) tekintetében.
2. cikk
Ennek a határozatnak a Svéd Királyság a címzettje.
Kelt Brüsszelben, 2014. november 26-án.

Labels: 2
1
8
3
0
18
15